Seëvierende manshokkie land in Jhb | Nuus24
Johannesburg – Die ondersteuning in Japan was oorweldigend, het die afrigter, Gregg Clark, met die Suid-Afrikaanse manshokkiespan se aankoms Dinsdag in Johannesburg gesê."Ons is dankbaar vir die ondersteuning wat ons van Suid-Afrika ontvang het," het die breier gesê nadat sy span Sondag vir die Olimpiese Spele in Londen gekwalifiseer het."Ons het deurgaans boodskappe van ondersteuning en goeie wense ontvang wat ons deur die moeilike tye gedra het. Die span het altyd gevoel dat hulle die ondersteuning van Suid-Afrikaners by die huis het. En om iets soos dit so ver van die huis te hê, is fantasties."'n Klein groep ondersteuners, insluitende 'n Johannesburgse skolehokkiespan, het die Suid-Afrikaners Dinsdag by die OR Tambo-lughawe terug verwelkom. Die span het die kwalifiseringstoernooi Sondag gewen toe hulle Japan met 2-1 in die eindstryd in Kakamigahara geklop het.Die Proteas het die toernooi afgesluit as die enigste onoorwonne span in ses wedstryde.Vir die jongste sportnuus volg Nuus24Sport op Twitter. - SAPA